Diari Oficial de la Generalitat Valenciana


Sumari del DOGV 931, del 27-10-1988 (1988/812244)

RESOLUCIÓ de 28 de setembre de 1988, de la Direcció General de Comerç de la Conselleria d'Indústria, Comerç i Turisme, per la qual es regulen les Comissions Territorials de Suports a la Comercialització.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   931

Data del DOGV
:   27-10-1988

Secció del DOGV
:   ALTRES DISPOSICIONS

Número del document
:   1988/812244


Data del document
:   28-09-1988

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 28 de setembre de 1988, de la Direcció General de Comerç, de la Conselleria d'Indústria, Comerç i Turisme, per la qual es regulen les Comissions Territorials de Suports a la Comercialització.  
L'Ordre de 5 de novembre de 1987, per la qual es regula la Comissió de Suport a la Comercialització, faculta la Direcció General de Comerç per a crear a nivell provincial Comissions Territorials, a efectes que assumesquen, fins una quantia determinada, les funcions de qualificació i proposta de resolució de sol·licitud de concessió de ajudes en matéria de comerç i de l'activitat comercial, d'acord amb la normativa vigent al respecte.  
D'altra banda, i a fi d'aconseguir una més gran agilitat en la resolució dels expedients de concessió d'aquestes, cal delegar determinades funcions en els Caps dels Serveis Territorials de Comerç, tot açò de conformitat amb el que disposa l'article 68 de la Llei 5/1983, de 30 de desembre, del Govern Valencià.  
En atenció d'aquestes consideracions, aquesta Direcció General de Comerç ha resolt:  
Primer.  
1. Es creen a les províncies de Castelló, València i Alacant les Comissions Territorials de Suport a la Comercialització, que seran integrades pels següents membres:  
- El Cap del Servei Territorial de Comerç corresponent, que la presidirà.  
- El Cap de la Secció d'Informació i Procediment, del Servei Territorial corresponent.  
- El Cap de la Secció d'Ordenació i Promoció, del Servei Territorial corresponent, que actuarà com a secretari.  
2. A les sessions de les Comissions Territorials de Suport a la Comercialització podran ser convocats, quan es considere oportú, per a temes específics inclosos en l'Ordre del dia, els assessors jurídics i econòmics de cada Servei Territorial. En la mesura que la complexitat dels expedients a resoldre així ho requeresca, podran ser convocats, per a cada sessió en particular, els responsables dels departaments de la Direcció General de Comerç que resulten afectats per la resolució que, si fa el cas, calga adoptar.  
Segon. Les Comissions Territorials de Suport a la Comercialització valoraran i elaboraran les correspondents propostes de resolució d'aquelles sol·licituds de concessió d'ajudes, les quanties de les quals no depassen les 500.000 pessetes i afecten alguna de les matèries següents:  
- Ajudes incloses en el març de les campanyes concretes, a què fa referència l'article 14 de l'Ordre de 30 de novembre de 1987, modificada per la de 20 de maig de 1988, de la Conselleria d'Indústria, Comerç i Turisme.  
- Ajudes relatives a l'assistència a fires comercials, d'acord amb el que disposa el Decret 8/1985, de 25 de gener, del Consell de la Generalitat Valenciana.  
Tercer. Amb una periodicitat mensual, les Comissions Territorials de Suport a la Comercialització trametran a la Comissió de Suport a la Comercialització les actes de les sessions realitzades durant el mes anterior, per a la seua aprovació corresponent.  
Quart. Les Comissions Territorials de Suport a la Comercialització es regiran pel que estableix el Títol I, Capítol II, de la Llei de Procediment Administratiu, de 17 de juliol de 1985, i la resta de les disposicions concordants.  
Cinquè.  
1. Es delega en els Caps dels Serveis Territorials de Comerç, en l'àmbit de les seues respectives demarcacions, la facultat de resoldre els expedients de concessió d'ajudes, les propostes de resolució de les quals hagen estat elaborades per les Comissions Territorials, en les matèries i en la quantia establerta al punt segon de la present Resolució.  
2. La delegació de facultats, a què es refereix el paràgraf anterior, s'entén sense perjuici que, en qualsevol moment, l'òrgan delegant puga demanar el coneixement i resolució de qualsevol assumpte o expedient dels compresos en aquesta.  
Sisé. La present Resolució entrarà en vigor el mateix dia de la publicació al Diari Oficial de la Generalitat Valenciana.  
València, 28 de setembre de 1988.   
El Director General de Comerç:   
Manuel López Estornell.